Eurotas

Eurotas (Graece ) est amnis Peloponnesiacus  82 km longus qui Laconiam et minimam partem  Arcadiae rigat. In Megalopolitide ortus Eurotas ad meridiem versus fluit ː Spartam, inclitam olim civitatem, adluit et in sinum Laconicum -quae est pars maris Cretici -  inter Gythium, Spartae portum antiquum, et Acraeas mergitur. Plerosque adfluentes rivos a monte Taygeto vicino accipit, Oenum vero a monte Parnone et oriente. Multam adluvionem secum trahit ita ut constet litus ad ostium a tempore Agesilai et Xenophontis circiter 10 km in mare progressum.

Antiqui geographi fontes Alphei et Eurotae in eodem loco prope vicum Aseam collocabant atque aliquamdiu subterraneum cursum tenere Eurotan antequam resurgeret putabant VIII.3.12., quod a geographis modernis non iam probatur.

Etiam Eurotas mythologica figura fluminis Graeci est.

Notae

Categoria:Flumina Graeciae
Categoria:Mythologia Graeca
Categoria:Tributarii Mediterranei maris